Neljapäev. Sõitsime lõunasse. Käisime Svolvaeri lähistel Lofootide muuseumis (vana kaluriküla, kalurite elu-olu,  majamuuseum, kalurite töövahendid kuni paadimootoriteni välja), akvaariumis (fantastilised kalad ja muud mereelukad nii Norra vetest kui ka mujalt) ning kunstigaleriis. Seejärel sõitsime edasi lõunasse Viikingite muuseumi. Viikingite muuseumi siseväljapanek oli väga huvitav - käsitöö, eluolu, tööriistad jne. Jalutasime ka viikingite laevani (1400 m) ning vaatasime tee peale jäänud viikingite sepikoda ja väiksemaid telk-elamuid.